**Željko Kalac** (født 16. desember 1972 i Sydney) er en australsk tidligere fotballspiller (målvakt). Den 202 centimeter lange spilleren startet karrieren hjemme Australia i Sydney United. Etter å ha spilt både i U17-VM i 1989 og junior-VM i 1992, kom debuten på seniorlandslaget mot Malaysia samme år.

England
-------

Etter flere sesonger i Sydney United valgte Edderkoppen, et tilnavn han har fått på grunn av sin størrelse og store rekkevidde, å reise til Europa i 1995. Første stopp var England og Leicester City. Men oppholdet i England ble lite vellykket og dermed kortvarig. Kalac valgte derfor å reise tilbake til sin moderklubb i Australia.

Nederland og Italia
-------------------

I 1998 prøvde den storvokste målvakten lykken i Europa igjen. Denne gangen havnet han i Roda JC i Nederland. Der viste Kalac seg fra sin sterkeste side, og var blant annet med på å sende lille Roda helt til åttendedelsfinalen i UEFA-cupen i 2002. Den sterke innsatsen i Nederland førte til interesse fra andre klubber, og sommeren 2002 ble han hentet til Perugia Calcio og Serie A-spill. Kalac ble Perugias førstemålvakt, men kunne ikke forhindre at laget rykket ned i hans andre sesong i klubben. Enda verre gikk det sesongen etter da klubben forsvant ned til serie C. Dermed var det klart for et nytt klubbskifte for den nå kontraktsløse Kalac.

Australieren trengte ny klubb, og Milan trengte ny reservemålvakt bak førstevalget, Dida. Dermed ble Kalac hentet av Milan på en treårskontrakt sommeren 2005. I sin første sesong i klubben fikk han med seg totalt 7 kamper for Milan. Debuten kom i Coppa Italia da Milan beseiret Brescia Calcio 3–1. I sin seriedebut for laget holdt han nullen da Milan tok en 2–0-seier borte mot US Città di Palermo.

Landslaget
----------

Željko Kalac ble tatt ut i Australias tropp til verdensmesterskapet i Tyskland sommeren 2006, som reserve bak Mark Schwarzer. Kalac fikk sjansen i den siste gruppespillkampen, men slapp inn et skudd i kampen mot Kroatia. Baklengsmålet fikk ikke konsekvenser for Australias avansement. Denne kampen ble Kalac sin nest siste landskamp, da han valgte å avslutte landslagskarrieren mot Paraguay 7. oktober. Gjennom sine 14 år på landslaget fikk han med seg 54 landskamper.

Referanser
----------

1. ↑   Argentine Soccer Database, oppført som ZELJKO KALAC, BDFA player ID 46896[Hentet fra Wikidata]
2. ↑   FBref, FBref spiller-ID ecbb480a, oppført som Zeljko Kalac[Hentet fra Wikidata]
3. ↑   transfermarkt.com, oppført som Zeljko Kalac, Transfermarkt spiller-ID 6079, besøkt 9. oktober 2017[Hentet fra Wikidata]

Eksterne lenker
---------------

* (en) Željko Kalac – FIFA Rediger på Wikidata

* (en) Željko Kalac – Transfermarkt Rediger på Wikidata

* (en) Željko Kalac – national-football-teams.com Rediger på Wikidata

* (en) Željko Kalac – WorldFootball.net Rediger på Wikidata

* (en) Željko Kalac – FootballDatabase.eu Rediger på Wikidata

* (en) Željko Kalac – FBref Rediger på Wikidata

| * v
* d
* r
Australias tropp – VM i fotball 2006 |
| --- |
| 
* 1 Schwarzer
* 2 Neill
* 3 Moore
* 4 Cahill
* 5 Čulina
* 6 Popović
* 7 Emerton
* 8 Skoko
* 9 Viduka
* 10 Kewell
* 11 Lazaridis
* 12 Čović
* 13 Grella
* 14 Chipperfield
* 15 Aloisi
* 16 Beauchamp
* 17 Thompson
* 18 Kalac
* 19 Kennedy
* 20 Wilkshire
* 21 Sterjovski
* 22 Milligan
* 23 Bresciano
* Landslagstrener: Hiddink

 | Flagget til Australia |